《览古五首 其二》
元代·方回

读书以脩身，末惟利之渔。夏侯诧拾芥，桓荣陈其车。

初学眯训诂，利心已炎如。为吏未识字，嗜贿不顾躯。

青青陵陂麦，歌声何舒舒。金椎勿造次，恐伤口中珠。

岂不事诗礼，所为乃凶渠。用世率此辈，生灵夫何辜。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。